Sysmän kirkonkylä

Sysmän kirkonkylä on Sysmän kunnan keskustaajama Päijät-Hämeen pohjoisosassa, Päijänteestä itään työntyvän lahden, Majutveden pohjoisrannalla. Lähimmän kaupungin Heinolan keskustaan on maanteitse noin 50 kilometriä.

Tilastokeskuksen taajama-aluerajauksen mukaan vuoden 2019 lopussa Sysmän kirkonkylän pinta-ala oli 6,38  neliökilometriä ja väkiluku 1 907. Tilastollinen taajamarajaus voi poiketa virallisesta kunnanosien rajauksesta.

Paikkakunta on esiintynyt kirjallisissa lähteissä muodossa Sysmes kirkio (1442), Syssmis (1443, pitäjä), Syssmäki Sochnn (1465). Sysmän seurakunta (kirkkopitäjä) mainitaan vuonna 1442. Se käsitti silloin laajan Päijänteen takaisen Hämeen alueen, muun muassa Jämsän ja ilmeisesti Rautalamminkin.

Kunnan palvelut ovat keskittyneet kirkonkylään. Esimerkiksi Sysmän terveysasema, Sysmän yhtenäiskoulu (ainoa luokka-asteiden 7-9 opetusta antava peruskoulu) ja Sysmän lukio toimivat kirkonkylässä.

Lähteet

Sysmä
Päijät-Hämeen maakunnan taajamat
Suomen kirkonkylät
Suomen kuntakeskukset